VGI พุ่ง 4% โบรกฯ แนะ “ซื้อ” เป้า 8.10 บาท รับผลงานไตรมาส 2 พลิกกำไร
VGI พุ่ง 4% โบรกฯ แนะ "ซื้อเก็งกำไร" รับผลงานไตรมาส 2 พลิกกำไร
VGI พุ่ง 4% โบรกฯ แนะ "ซื้อเก็งกำไร" รับผลงานไตรมาส 2 พลิกกำไร
29 ก.ย. 2563

ผู้สื่อข่าวรายงานว่า ราคาหุ้น บริษัท วีจีไอ จำกัด (มหาชน) หรือ VGI ล่าสุด ณ เวลา 10.46 น. อยู่ที่ระดับ 6.70 บาท ปรับตัวขึ้น 0.25 บาท หรือ  3.88% ด้วยมูลค่าการซื้อขาย 207.03 ล้านบาท
ทั้งนี้ บล.เมย์แบงก์ กิมเอ็ง ระบุในบทวิเคราะห์ ว่า แนวโน้มไตรมาส 2/63 (ก.ค.-ก.ย.) รายได้ฟื้น +35% จากช่วงเดียวกันเมื่อปีก่อน โดยคาดว่า VGI จะพลิกกลับมามีกำไร 24 ล้านบาท พลิกจากขาดทุนในไตรมาส 1/63 (เม.ย.-มิ.ย.) ที่ 104 ล้านบาท แต่ทว่ายังหดตัวจากปีก่อน 93% จากช่วงเดียวกันเมื่อปีก่อน เพราะสถานการณ์ COVID-19 ที่กระทบ VGI เต็มๆปีนี้ และในไตรมาส 1/63
โดยรายได้รวม คาดจะฟื้นตัว +34.9% จากไตรมาสก่อน ผลักดันจากกิจกรรมทางเศรษฐกิจเริ่มกลับฟื้นขึ้น เห็นได้จากจำนวนผู้โดยสารรถไฟฟ้า BTS ยังฟื้นตัวต่อเนื่องทุกเดือน โดยในวันทำงานแตะ 6 แสนเที่ยว/ วัน ซึ่งติดลบลดลงเหลือราว -15% ในเดือน ก.ย. และคาดจะหดตัวระดับเพียง 5-10% ในเดือน ธ.ค.
ขณะที่เม็ดเงินโฆษณาก็แสดงยอดหดตัวลดลงเช่นกัน โดยกลุ่มป้ายกลางแจ้ง ได้หดตัวจาก -27.7% จากช่วงเดียวกันเมื่อปีก่อน ในเดือน ก.ค. เหลือหดตัว -19.4% จากช่วงเดียวกันเมื่อปีก่อน ในเดือน ส.ค. (ที่มา The Nielsen Company) ซึ่งบนสมมติฐานว่าต้นทุนดำเนินงานทรงตัวพอๆกับไตรมาส 1/63 ขณะที่การขาดทุนที่หน่วยงานต่างประเทศเพิ่มเล็กน้อย ประเมินว่า VGI จะพบจุดต่ำสุดไปแล้วในไตรมาสก่อน และจะเดินหน้าดีขึ้นอีกในไตรมาสถัดไป
ทั้งนี้ ยืนยันคำแนะนำ “ซื้อเก็งกำไร” ราคาเหมาะสมตามเดิม 8.10 บาท/หุ้น อิง SOTP (ประกอบด้วย สื่อนอกบ้าน 6.50, Kerry Express (Thailand) 0.92, MACO 0.12 และ PLANB 0.50) ขณะที่ราคาหุ้นเองก็ได้อ่อนตัวลงมา 16% สู่ระดับใกล้กับก่อนข่าวการยื่นร่างหนังสือชี้ชวน Kerry แล้ว มองว่า VGI อยู่ในจุดเข้าเก็งกำไรได้ คงแนะนำ “ซื้อเก็งกำไร” ราคาเหมาะสมปี 2563/64 ที่ 8.10 บาท/ หุ้น โดยประเด็นการ IPO ของ Kerry นั้น ล่าสุดอยู่ระหว่างการพิจารณาโดย กลต. ซึ่งเบื้องต้นคาดจะดำเนินการได้ภายปลายปีนี้
สำหรับความเสี่ยง คือการเกิด 2nd Wave ในประเทศไทย จะทำให้ทิศทางการฟื้นตัวในปีนี้ไม่เกิด และจะมีผลต่อการปรับประมาณการลงอีกครั้งอย่างรุนแรง